Carolus Jarres

Carolus (Karl) Jarres (natus 21 Septembris 1874 Remscheidii, mortuus 20 Octobris 1951 Thuiscoburgi vir publicus Germaniae et sodalis factionis Theodiscae popularis (DVP) fuit.

Iuventus et munus
Post maturitatem acceptam Jarres Bonnae iurisprudentiae studebat atque 1897 doctor promotus est. Deinde minister publicus factus est. 

Cursus honorum
Ab anno 1910 ad 1914 magister civium superior Remscheidii, ab anno 1914 ad 1933 eodem magistratu Thuiscoburgi functus est. Sed anno 1923 Franci, qui tum regionem Ruranam occupaverant, eum expulerunt, quod contra occupationem resistebat. Anno 1923/1924 Administer Imperii Rerum Internarum et cancellarius vicarius in consiliis ministrorum Stresemann II atque Marx I et II fuit. Anno 1925 candidatus dextrae praesidis rei publicae fuit et in prima electione plurima suffragia habuit. Sed secunda electione abstinuit et Paulo de Hindenburg favebat. Magister Civium Thuiscoburgi frustra consociationem omnium urbium Regionis Ruranae proposuit.

Dictatura nazistarum
Anno 1933 nazistae eum ex omnibus magistratibus expulerunt. Jarres itaque pro societatibus industriae laboravit.

Post annum 1945
Post secundum bellum mundanum Jarres pro industria Regionis Ruranae pugnis deleta certavit.

Nexus externi
Curriculum vitae in pagina Musei Historici Germanici (lingua Theodisca) 
Curriculum vitae in pagina Tabularii Foederalis Germaniae (lingua Theodisca)

Categoria:Alumni Universitatis Bonnensis
Categoria:Administri Imperii Rerum Internarum (Germania)
Categoria:Cancellarii Vicarii Germaniae